25/03/2021 | Administración LocalMunicipal
A Coruña
Persoal
Anuncio de edicto de citación para o emprazamento de eventuais interesados no P. A. 0000075-2021 MCP medidas cautelares previas 0000064-2021, que se tramita no Xulgado Contencioso-Administrativo n.º 3 da Coruña

Servizo de Recursos Humanos ANUNCIO O día 17 de marzo de 2021 ditouse o seguinte edicto: EDICTO EDICTO DE CITACIÓN PARA O EMPRAZAMENTO DE EVENTUAIS INTERESADOS NO P. A. 0000075/2021 MCP MEDIDAS CAUTELARES PREVIAS 0000064/2021, QUE SE TRAMITA NO XULGADO CONTENCIOSO-ADMINISTRATIVO N.º 3 DA CORUÑA. D. Manuel Ángel Jove Losada, Director de Economía, Facenda e Réxime Interior do Excmo. Concello da Coruña FAI SABER: No Xulgado do Contencioso-Administrativo n.º 3 da Coruña, séguese recurso contencioso-administrativo, procedemento abreviado número 0000075/2021 MCP Medidas Cautelares Previas 0000064/2021, interposto pola Asociación Profesional da Policía Local da Coruña, contra a resolución que aprobou a reorganización temporal de turnos no Corpo da Policía Local da Coruña, publicada con data 28/01/2021. O devandito Xulgado, remite oficio a este Concello co fin de que se proceda ao emprazamento de todos os interesados, con base no previsto no art.49 da Lei 29/1998, do 13 de xullo, reguladora da Xurisdición Contenciosa-Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente notificarase nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente; en tal caso, éste enviarase sen demora, e a xustificación das localizacións, unha vez se ultimen. Dando cumprimento á orde do Xulgado do Contencioso-Administrativo n.º 3 da Coruña, emprázase aos eventuais interesados, por vía edictal, por se puidese afectarlles a resolución que no seu momento se dite no recurso contencioso-administrativo Procedemento Abreviado n.º 0000075/2021 MCP Medidas Cautelares Previas 0000064/2021, interposto por Asociación Profesional da Policía Local da Coruña, contra a resolución que aprobou a reorganización temporal de turnos no Corpo da Policía Local da Coruña, publicada con data 28/01/2021. PRAZO DA COMPARECENCIA: O prazo para comparecer como demandados ante o Xulgado do Contencioso-Administrativo n.º 3 no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. LUGAR DA COMPARECENCIA: Xulgado do Contencioso-Administrativo n.º 3 da Coruña, con sede na r/ Capitán Juan Varela, s/n 3.º andar (edificio da antiga sede da Audiencia Provincial), A Coruña. A Coruña, 18 de marzo de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada